**Minuta: 24 iulie 2023**

**Tema: proiectul de Ordonanță a Guvernului pentru modificarea Legii nr. 95/2006 privind reforma în domeniul sănătății și pentru modificarea și completarea Legii nr. 293/2022 pentru prevenirea şi combaterea cancerului.**

În data de 24 iulie 2023 a avut loc o ședință publică de dezbatere a proiectului mai sus menționat, organizată de Ministerul Sănătății în sistem de videoconferință.

**Din partea Ministerului Sănătății au participat:**

- domnul prof.univ.dr. Alexandru Rafila, ministrul sănătății

- doamna Adriana Pistol, secretar de stat

- domnul Rogobete Alexandru, secretar de stat

- domnul Cătălin Vișean, secretar de stat

- doamna Amalia Șerban, director general

- doamna Ioana Popinceanu, director

- doamna dr.Carmen Ungurean

- doamna Elena Zait

**Din partea Casei Naționale de Asigurări de Sănătate au participat:**

- doamna Mihaela Ion

- doamna Roxana Radu

- doamna Elisabeth Brumă

- doamna Laura Malinetescu

Pentru participarea la ședința publică s-au înscris următoarele persoane:

|  |  |
| --- | --- |
| **Nr. Crt.** |  **Nume și instituție/companie** |
|  | Florina Birzan  |
|  | Cristina Pentiuc, Swixxbiopharma |
|  | Dumitru Daniel |
|  | Luiza Bălăceanu, Point Public Affairs |
|  | Rotilă Viorel,Federația "Solidaritatea Sanitară" din România |
|  | Nacev Tudor-Nicolae, GNP Guia Naghi și Asociații |
|  | Adriana Turea Radio, România Actualități jurnalist |
|  | Violeta Pătru, IQLEX Consulting |
|  | Alis Abou-El-Kheir, IQLEX Consulting |
|  | Valentina Grigore, revista Politici de Sănătate |
|  | Sorin Peneş Agerpres |
|  | Dina Gabriel, Preda Alin, Tudor Veronica Gabriela, Zdrafcovici Ana Maria, Nastase MaraPfizer Romania SRL |
|  | Anca Maria Bundoi |
|  | Raluca Sîmbotin, MSD Romania |
|  | Alina Pătrăhău, Asociatiei Daruieste Aripi |
|  | Mihaela Bucurenci, Asociatiei Daruieste Aripi |
|  | Raluca Bragarea, Asociatiei Daruieste Aripi |
|  | Cătălina Grama, UCB Pharma Romania |
|  | Viorel Văcaru, UCB Pharma Romania |
|  | Dan Zaharescu, ARPIM |
|  | Alina Neagu, jurnalist la HotNews.ro |
|  | Răzvan Vulcanescu, Patronatului Furnizorilor de Servicii Medicale Private – PALMED |
|  | Daniela Cotigă |
|  | Bogdan Niculescu, Medist Imaging |
|  | Francisca Marin, Business Unit Manager  |
|  | Laudy Cherry, Medist Imaging |
|  | Liliana Fluerariu, Medist Imaging |
|  | Marian Isac, Zimmer Biomet Romania |
|  | Cristina Popescu, AMS –laborator genetic |
|  | Lavinia Bughiu, AFPM Asociația Furnizorilor de Produse Medicale |
|  | Raluca Vlad, AFPM Asociația Furnizorilor de Produse Medicale |
|  | Simona Mocanu |
|  | Cristina Pentiuc, Swixx BioPharma SRL |
|  | Mihaela Androne, Antisel |
|  | Alina Lacatus  |
|  | Ilinca Nazarie, Jurnalist TVR |
|  | Petruta Udroiu Roche Romania SRL |
|  | Cristea IoanaAsociația OncoPacienților PHOENIX |
|  | Gabriel Bostina |
|  | Paul Dudau, Medtronic Romania SRL |
|  | Diana Turturica, Novartis Pharma |
|  | Anca Babes ADRFR  |

La ora 14.45 a fost transmis link-ul de conectare tuturor solicitanților.

Ședința publică a fost deschisă de domnul ministru Alexandru Rafila care a făcut o scurtă prezentare a proiectului de act normativ.

**Doamna secretar de stat Adriana Pistol** a prezentat persoanele care s-au înscris la dezbatere.

**Doamna Amalia Șerban** a luat cuvântul și a mulțumit pentru participarea la dezbatere.Totodată a făcut câteva precizări referitoare la proiectul în dezbatere:

- Proiectul modifică două acte normative, Legea nr. 95/2006 privind reforma în domeniul sănătății și Legea nr. 293/2022 pentru prevenirea şi combaterea cancerului.

Prima se referă la reglementarea categoriilor profesionalesi anume includerea fizicienilor medicali în categoria profesioniștilor din sistemul de sănătate, iar a doua modificarea art. 5 al Legii 293/2022, în sensul clarificării surselor de finanțare pentru serviciile de diagnostic și tratament.

Proiectul a fost în transparență decizională, iar în data de 20 iulie a fost discutat în CDS, observațiile formulate în cadrul acestei ședințe fiind preluate.

Față de prima formă a proiectului a fost introdus procentul de 20% ca procent minim și am clarificat ce este fondul de inovație în sănătate.Cam acestea sunt ultimele modificări.

**Doamna secretar de stat Adriana Pistol** - Vor lua cuvântul persoanele care au solicitat, iar dacă mai sunt și alte persoane care doresc să se exprime să solicite și li se va dreptul la intervenție.

**Doamna Nicoleta Pauliuc** Intervine, spune că s-a conectat și că va lua cuvântul.

**Domnul Viorel Rotilă**-Am văzut proiectul în CDA, am ascultat prezentarea dnei Serban, 3 dintre propunerile mele au fost preluate. Nu trebuie să dispară *Standardul minim de finanțare de 20%* din totalul fondurilor aprobate pentru desfăşurarea programelor de sănătate.S-a propus eliminarea sintagmei *în principal*. Propunerea noastră introduce cerința tehnică invocată de MS și CNAS privind precizarea expresă a finanțării prin legile bugetare anuale. Am adăugat referința la bugetele multianuale.Formula “decontare la nivelul realizat” riscă să blocheze funcționarea mecanismului avut în vedere de legiuitor. Am solicitat eliminare.

**Doamna secretar de stat Adriana Pistol –**Am luat notă de ce ne-ați comunicat.Mulțumim.

Dau cuvântul doamnei Mihaela Bucurenci, Asociația Dăruieste Aripi.

**Reprezentat Asociație Daruieste Aripi**- Nu se poate conecta

**Domnul Răzvan Vulcănescu** - La art. 172, alin. (8), *“Spitalele private se înființează sau se desființează cu avizul Ministerului Sănătății, în condițiile legii. Structura organizatorică, reorganizarea, restructurarea şi schimbarea sediului şi a denumirilor pentru spitalele private se fac cu avizul Ministerului Sănătății, în condițiile legii.”,* v- am trimis o propunere.

Având în vedere faptul că, la acest moment, termenul de soluționare al solicitărilor de avizare depuse la Ministerul Sănătății, în temeiul dispozițiilor legale invocate anterior este foarte mare, spitalele private sunt obligate să întrerupă acordarea asistentei medicale bolnavilor pentru o perioada de timp, nedefinita si impredictibila, cu prejudicii importante în ceea privește buna desfășurare a activităților și asigurarea accesului bolnavilor la servicii medicale imperios necesare.

Mai mult decât atât, în absenta avizului Ministerului Sănătății prevăzut de lege, spitalele private sunt in imposibilitatea de a iniția demersurile legale necesare pentru actualizarea corespunzătoare a tuturor avizelor si autorizațiilor deținute anterior reorganizării persoanei juridice deținătoare in cadrul căreia este organizat şi funcționează spitalul privat.

Astfel, propunem ca la art. 172, după alineatul (8) sa se introducă un nou alineat, alin. (8^1), cu următorul cuprins:

*“Până la obținerea avizului Ministerului Sănătății prevăzut la alin. (8), solicitat urmare reorganizării persoanei juridice deținătoare în cadrul căreia este organizat şi funcționează spitalul privat, avizele si autorizațiile deținute de către acesta îşi păstrează valabilitatea, dacă structura organizatorică a spitalului nu se modifica urmare reorganizării persoanei juridice deținătoare, conform declarației pe propria răspundere depusă de către reprezentantul legal al acesteia.”*

**Doamna secretar de stat Adriana Pistol**- dau cuvântul doamnei Mihaela Bucurenci

**Doamna Mihaela Bucurenci** -Mulțumim pentru oportunitatea de a fi prezenți și de a ne exprima punctul de vedere.Vrem să ne exprimăm satisfacția că regăsim propunerile noastre făcute inițial pentru cancerul la copil.Atragem atenția că în afara aspectelor ușor de urmărit, implementarea de noi tehnologii am propus și integrarea serviciilor.

Noi pilotăm diferite servicii integrate, sperăm că în momentul în care se vor elabora normele să luați în considerare și proiectele noastre.

**Doamna Nicoleta Pauliuc**.Bună ziua. Mi-aş fi dorit ca această întâlnire să aibă loc faţă în faţă. Haideți să stabilim unde ne aflăm. Ne aflăm în situaţia în care România, pentru prima dată are o lege care aduce speranţă. Noi avem o lege, iar cei care sunt astăzi în faţa noastră trebuiau să facă normele.Pacienții au dreptul să aibă norme. Domnule ministru, înainte de a începe această dezbatere, vreau să ne spuneţi dacă aţi trimis pentru avize la instituţii şi dacă aţi primit avize. În situaţia în care aţi primit avize negative sau veţi primi avize negative, vă asumaţi să mergeţi mai departe cu ordonanţa sau veţi ţine cont de avizele date de instituţii. Când vor fi gata normele? Este inadmisibil ca [bolnavii de cancer](https://www.doctorulzilei.ro/bolnavii-de-cancer-ies-in-strada-ne-am-saturat-sa-murim-cu-zile-pichet-la-sediul-ministerului-sanatatii/), pe 41 de grade, să vină să protesteze în faţa ministerului şi nimeni, din respect, să iasă să stea de vorbă cu ei.

Nu ne mai putem juca, pentru că pacientul oncologic nu are timp de astfel de dezbateri, are timp doar de respect şi empatie din partea dumneavoastră, a celor care sunt chemaţi să faceţi normele.

**Domnul Alexandru Rafila** - Eu nu vreau să intru în polemică cu dumneavoastră, aţi ridicat şi tonul, vreau să avem un comportament civilizat. Aţi spus foarte multe lucruri care sunt inexacte. De exemplu, când pacienţii oncologici au venit în faţa ministerului, au fost primiţi. Haideţi să nu mai difuzăm în spaţiul public lucruri care nu sunt adevărate.

Pacienții oncologici au acces la diagnostic și tratament. Noi încercăm prin această Ordonanță să asigurăm accesul la diagnostic și tratament modern, la medicină personalizată, la radioterapie de cel mai înalt nivel. Dacă dvs. vă opuneți la aceste lucruri, eu am o responsabilitate pentru pacienți. Este vorba despre o dezbatere a unui proiect de Ordonanță, nu este vorba despre propagandă politică sau de promovare personală, doamna senator!  Eu am o responsabilitate față de pacienți și un dialog civilizat este cheia găsirii unor soluții pentru pacienții oncologici și nu cred, ca medic și parlamentar, că aceste ieșiri sunt potrivite și constructive pentru pacienți. Noi avem o responsabilitate și nu stăm la Ministerul Sănătății ca să ne lăudăm, stăm la Ministerul Sănătății ca să deservim pacienții oncologici din România și toate categoriile de pacienți.

**Doamna secretar de stat Adriana Pistol**- doamna senator, veniți cu propuneri pe actul normativ Cancerul nu se tratează cu norme! Cancerul se tratează cu servicii medicale, cancerul se tratează cu teste diagnostice, cancerul se tratează cu medicamente! Pacienții care sunt azi în această situație trebuie să beneficieze de servicii.

**Doamna Liliana Flueraru** care a solicitat în scris luarea cuvântului nu este prezentă.

**Doamna secretar de stat Adriana Pistol** – mai dorește cineva să ia cuvântul?

**Domnul ministru Alexandru Rafila**- Această ordonanţă este parte a unui pachet legislativ care include normele de aplicare ale legii. Despre asta este vorba. Face parte dintr-un pachet legislativ care include normele, aceste norme din punct de vedere tehnic au fost lucrate de experţi în oncologie, nu experţi în altceva. Ele au fost elaborate, astăzi am finalizat şi punerea lor într-un format care să poată să ducă la publicarea lor sub formă de acte normative. Deci nu este vorba de ordonanţă care modifică legea, ci este vorba de un pachet legislativ, inclusiv de norme.

A doua precizare este următoarea, apropo de accesul pacienţilor la servicii de diagnostic şi de medicină personalizată, de diagnostic molecular, genetic pentru toată lumea şi de medicină personalizată. Sunt 100 de milioane de lei care aşteaptă la Casa Națională de Asigurări de Sănătate să finanţeze această lege, iar forma actuală a legii nu face posibil acest lucru.

Ne dorim ca pacienţii să beneficieze de aceste teste cât mai repede şi de accesul la medicină personalizată, începând de la sfârşitul acestei luni, dacă s-ar putea. Practic, prin aprobarea acestei ordonanţe şi, consecutiv, a Hotărârii de Guvern cu programele de sănătate, inclusiv a programului de oncologie, aceşti bani devin disponibili pentru aceste teste. La fel, o metodă de radioterapie modernă – mă refer la stereotaxie – devine accesibilă acestor pacienţi.

**Doamna secretar de stat Adriana Pistol-** Dacă nu mai dorește nimeni să ia cuvântul, am luat notă de propunerile care au fost primite, vă mulțumim pentru participare.